CELEX: 62020CA0076
Language: el
Date: 2021-06-03 00:00:00
Title: Υπόθεση C-76/20: Απόφαση του Δικαστηρίου (όγδοο τμήμα) της 3ης Ιουνίου 2021 [αίτηση του Administrativen sad — Varna (Βουλγαρία) για την έκδοση προδικαστικής αποφάσεως] — «BalevBio» EOOD κατά Teritorialna direktsia Severna morska, Agentsia «Mitnitsi» [Προδικαστική παραπομπή – Κοινό δασμολόγιο – Δασμολογική κατάταξη – Συνδυασμένη Ονοματολογία – Εμπορεύματα αποτελούμενα από διάφορες ύλες – Φυτικές ίνες – Ρητίνη μελαμίνης – Κλάσεις 3924 και 4419 – Εμπορεύματα περιγραφόμενα ως «κύπελλα από μπαμπού»]

19.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 289/13
            
         
      Απόφαση του Δικαστηρίου (όγδοο τμήμα) της 3ης Ιουνίου 2021 [αίτηση του Administrativen sad — Varna (Βουλγαρία) για την έκδοση προδικαστικής αποφάσεως] — «BalevBio» EOOD κατά Teritorialna direktsia Severna morska, Agentsia «Mitnitsi»
      (Υπόθεση C-76/20) (1)
      
      (Προδικαστική παραπομπή - Κοινό δασμολόγιο - Δασμολογική κατάταξη - Συνδυασμένη Ονοματολογία - Εμπορεύματα αποτελούμενα από διάφορες ύλες - Φυτικές ίνες - Ρητίνη μελαμίνης - Κλάσεις 3924 και 4419 - Εμπορεύματα περιγραφόμενα ως «κύπελλα από μπαμπού»)
      (2021/C 289/18)
      Γλώσσα διαδικασίας: η βουλγαρική
      
         Αιτούν δικαστήριο
      
      Administrativen sad — Varna
      
         Διάδικοι στην υπόθεση της κύριας δίκης
      
      «BalevBio» EOOD
      
         κατά
      
      Teritorialna direktsia Severna morska, Agentsia «Mitnitsi»
      
         παρισταμένης της: Okrazhna prokuratura — Varnenska
      
         Διατακτικό
      
      Η Συνδυασμένη Ονοματολογία, η οποία περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον εκτελεστικό κανονισμό (ΕΕ) 2016/1821 της Επιτροπής, της 6ης Οκτωβρίου 2016, έχει την έννοια ότι εμπορεύματα περιγραφόμενα ως «κύπελλα από μπαμπού», τα οποία αποτελούνται κατά 72,33 % από φυτικές ίνες και κατά 25,2 % από ρητίνη μελαμίνης, πρέπει, υπό την επιφύλαξη της εκτίμησης από το αιτούν δικαστήριο του συνόλου των πραγματικών στοιχείων που έχει στη διάθεσή του, να καταταγούν στην κλάση 3924 της ονοματολογίας αυτής, ειδικότερα δε στη διάκριση 3924 10 00.
      
         (1)  ΕΕ C 161 της 11.5.2020.